癸巳次古浮山普慈寺
作者：葛勝仲
朝代：宋

paragraphs: 老人百念冷，看山獨不足。
未能尋地肺，聊復訪天目。
路出古浮山，木杪飛華屋。
松迷突兀殿，雲鎻窈窕谷。
高閣藏複道，朱欄穿屈曲。
羲和隱崑崙，借此休騶僕。
小摘園中蔬，充我屬饜腹。
緬懷峨豸翁，草廬親卜築。
意恃金匕藥，終亦戢一木。
不如學無生，妙諦祖身毒。